Document ID: 32000R0802

Komission asetus (EY) N:o 802/2000,
annettu 17 päivänä huhtikuuta 2000,
tasaustuen enimmäismäärän vahvistamisesta vuonna 1999 tapahtuneen Englannin punnan revalvoitumisen vuoksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1) ja erityisesti sen 4 artiklan 2 kohdan,
sekä katsoo seuraavaa:
(1) Englannin punta on revalvoitunut merkittävästi asetuksen (EY) N:o 2799/98 1 artiklan f kohdassa määritetyllä tavalla.
(2) Asetuksessa (EY) N:o 2799/98 säädetään, että jäsenvaltiot voivat myöntää tukea maanviljelijöille korvauksena merkittävästä revalvoitumisesta. Tämä tuki myönnetään kyseisessä asetuksessa ja maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetussa komission asetuksessa (EY) N:o 2808/98(2), sellaisena kuin se on viimeksi muutettuna asetuksella (EY) N:o 1410/1999(3), säädetyin edellytyksin.
(3) Tasaustuen ensimmäisen erän enimmäismäärä vahvistetaan asetuksen (EY) N:o 2799/98 4 artiklan mukaisesti.
(4) Edellä mainittua määrää on kyseisen artiklan 3 kohdan ja 6 kohdan a alakohdan mukaisesti vähennettävä tai se on peruttava tietyn alan osalta, jos asianomaisen jäsenvaltion markkinoiden keskihinta on korkeampi tai yhtä suuri kuin sellaisten jäsenvaltioiden markkinoiden keskihinta, joissa ei ole tapahtunut merkittävää revalvoitumista saman ajanjakson aikana. Nämä edellytykset täyttyvät naudanliha- ja sokerialojen osalta, joten niille ei voida myöntää korvausta.
(5) Lisäksi on tarpeen määritellä asetuksen (EY) N:o 2808/98 8 artiklan 1 kohdan ensimmäisessä alakohdassa tarkoitettu ajanjakso, jonka on oltava vahvistettu ja sijoittauduttava aikaan ennen korvausten maksamista.
(6) Tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Yhdistyneen kuningaskunnan osalta asetuksen (EY) N:o 2799/98 4 artiklan 2 kohdassa tarkoitetun tasaustuen ensimmäisen erän enimmäismäärä on 55,21 miljoonaa euroa vuonna 1999 tapahtuneen merkittävän revalvoitumisen vuoksi.
2 artikla
Asetuksen (EY) N:o 2808/98 8 artiklan 1 kohdan ensimmäisessä alakohdassa tarkoitettu ajanjakso päättyy viimeistään 31 päivänä joulukuuta 1999.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä huhtikuuta 2000.

Labels: 2
18
6